**VÝZVA NA PREDLOŽENIE PONUKY č. 53/2025 s názvom:**

**„DNS VAKM výzva 53/2025 na súťaž zručností vodárenských pracovníkov“**

v rámci zriadeného DNS s názvom

**„**Vodárenský a kanalizačný materiál pre inžinierske siete**“**

(v súlade s § 58 – 61 zákona č. 343/2015 Z. z. o verejnom obstarávaní

a o zmene a doplnení niektorých zákonov )

1. **Identifikácia obstarávateľa :**

Názov: Východoslovenská vodárenská spoločnosť, a.s.

IČO: 36 570 460

Sídlo: Komenského 50, 042 48 Košice

Kontaktná osoba: PROCESS MANAGEMENT, s.r.o.

e-mail: vvs@p-m.sk

Komunikačné rozhranie**:** <https://josephine.proebiz.com>

Internetová adresa zákazky:<https://josephine.proebiz.com/sk/tender/50032/summary>

*E-mailová adresa slúži len na kontaktovanie v prípade neočakávaného a preukázateľného výpadku systému Josephine.*

1. **Predmet zákazky:** 
   1. Predmetom zákazky je dodanie vodárenských a kanalizačných materiálov v rozsahu uvedenom v Prílohe č. 2 Výzvy na predkladanie ponúk, ktorá tvorí samostatnú prílohu tejto Výzvy (ďalej len „Príloha č. 2“).
   2. Tovar musí byť nový, (nie repasovaný alebo inak renovovaný, testovaný, vystavovaný) v bezchybnom stave, s požadovanými vlastnosťami.
   3. Predmet zákazky nie je rozdelený na časti a ponuka sa predkladá na celý predmet zákazky.
   4. **Špecifikácia predmetu zákazky je uvedená v Prílohe č. 2.**
   5. **Upozorňujeme, že položky uvedené v Prílohe č. 2, nesmú byť nahradené za ekvivalentné a uchádzači musia predložiť ponuku na presne definované typy a značky jednotlivých tovarov. Uvedené vyplýva z požiadaviek organizátora súťaže vodárenských pracovníkov, čím zabezpečí rovnaké podmienky pre všetkých súťažiacich.**
   6. Zaradený záujemca môže predložiť ponuku len na celý predmetu zákazky tak, ako je definované v tejto Výzve.
   7. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.
   8. Spoločný slovník obstarávania (CPV):

Hlavný CPV: 44160000-9 Diaľkové potrubia, potrubia, rúry, obalenie/ obloženie, kladenie a podobné prvky

* 1. Rozsah tejto Výzvy je vyjadrený celkovým množstvom tovaru (v počte kusov), pričom presné množstvá položiek predmetu zákazky sú uvedené v Prílohe č. 2.
  2. Zdroj finančných prostriedkov:

Predmet zákazky bude financovaný z rozpočtových prostriedkov obstarávateľa.

1. **Miesto a termín dodania zákazky:**
   1. **Miesto dodania:** VVS a.s. Závod Svidník: Stropkovská 643/79, 089 01 Svidník
   2. **Obhliadka:** Nevyžaduje sa.
   3. **Termín dodania**:
      1. Pre položku č. 5, 14 z Prílohy č. 2 je požadovaný termín dodania do 4 týždňov od doručenia objednávky.
      2. Pre položku č. 36 z Prílohy č. 2 je požadovaný termín dodania do 6 týždňov od doručenia objednávky.

3.3.3. Pre položky z Prílohy č. 2, ktoré nie sú uvedené v bode 3.3.1 a 3.3.2 je požadovaný termín dodania do 10 pracovných dní odo dňa doručenia objednávky.

1. **Komunikácia a vysvetľovanie** 
   1. Obstarávateľ bude pri komunikácii so zaradenými záujemcami/ uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi obstarávateľom a zaradenými záujemcami/ uchádzačmi počas celého procese verejného obstarávania.
   2. Pravidlá pre doručovanie – zásielka sa považuje za doručenú zaradenému záujemcovi/ uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
   3. Ak je odosielateľom zásielky obstarávateľ, tak zaradenému záujemcovi/ uchádzačovi bude na ním určený kontaktný email (zadaný pri registrácií do systému JOSEPHINE) bezodkladne odoslaná informácia, že k predmetnej zákazke existuje nová zásielka/ správa. Zaradený záujemca/ uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca/ uchádzač si môže v komunikačnom rozhraní zobraziť celú históriu o svojej komunikácií s obstarávateľom.
   4. Ak je odosielateľom informácie zaradený záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.
   5. Obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú obstarávateľom zverejnené ako elektronické dokumenty v profile obstarávateľa formou odkazu na systém JOSEPHINE.
   6. V profile obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
   7. V prípade nejasností alebo potreby objasnenia požiadaviek a/ alebo podmienok účasti vo verejnom obstarávaní, uvedených v oznámení o vyhlásení verejného obstarávania a/ alebo v súťažných podkladoch, vo Výzve na predloženie ponuky a v inej sprievodnej dokumentácií a/ alebo v iných dokumentoch poskytnutých obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov/ uchádzačov požiadať prostredníctvom komunikačného rozhrania systému JOSEPHINE o vysvetlenie.
   8. Obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.
   9. Podania a dokumenty súvisiace s uplatnením revíznych postupov sú medzi obstarávateľom a záujemcami/ uchádzačmi doručované prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 písm. b) zákona o verejnom obstarávaní.
2. **Požiadavky na obsah ponuky:**
   1. **Titulný list**
      * + s uvedením mena a priezviska kontaktnej osoby, telefónny kontakt a e-mailová adresa, obchodné meno uchádzača a označenie súťaže;
   2. **Čestné vyhlásenie o súhlase so všeobecnými zmluvnými podmienkami spoločnosti VVS, a.s. bez výhrad** v zmysle Prílohy č. 1 Čestné vyhlásenia tejto Výzvy
      * + podpísané štatutárnym zástupcom uchádzača alebo na to splnomocnenou osobou;
        + čestné vyhlásenie môže byť podpísané kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená ako naskenovaný dokument (napr. vo formáte pdf.)
   3. **Cenový návrh na plnenie kritérií**

vyplnená Príloha č. 3 Výzvy na predloženie ponuky č. 53/2025v požadovanej štruktúre (pdf formát) podpísaná štatutárnym orgánom uchádzača alebo osobou oprávnenou konať za uchádzača.

Uchádzač je povinný okrem iného uviesť všetky požadované údaje v riadkoch pre identifikáciu dodávateľa.

* 1. V prípade, ak sa na príprave ponuky podieľali aj iné osoby ako sú zamestnanci uchádzača (napr. externí poradcovia zodpovedajúci za súlad ponuky so všetkými požiadavkami alebo rôzni experti nevyhnutní pre nacenenie predmetu zákazky), uchádzač je povinný v ponuke identifikovať tieto osoby (zákonná povinnosť podľa § 49 ods. 5 ZVO). V prípade, ak sa na príprave ponuky podieľali len zamestnanci uchádzača, takýto dokument / informácia sa nepredkladá;
  2. **Čestné vyhlásenie uchádzača, k spracovaniu osobných údajov,** v zmyslePrílohy č. 1 Čestné vyhlásenia tejto Výzvy.

1. **Lehota a podmienky na predkladanie cenových ponúk:**
   1. Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v tejto Výzve na predloženie ponuky.
   2. **Ponuku môžu predkladať iba zaradení záujemcovia** v danej kategórií DNS (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS.

V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Obstarávateľ vylúči ponuku predloženú zaradeným záujemcom, ktorý je súčasne členom skupiny dodávateľov.

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

* 1. Ponuka je vyhotovená elektronicky podľa § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>

Elektronická ponuka sa predkladá vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

**UPOZORNENIE:** Prosíme uchádzačov, aby pri vkladaní svojej ponuky boli obozretní a skontrolovali si, či ponuku vkladajú skutočne k výzve prostredníctvom sw. Josephine (a nie do komunikačného rozhrania zriadeného DNS).

* 1. **Lehota na predkladanie ponúk**: **16.07.2025 do 10:00 hod.**

Ponuka predložená po uplynutí lehoty na predkladanie ponúk sa v systéme JOSEPHINE nesprístupní.

* 1. **Lehota viazanosti ponúk: je 30 dní od lehoty na predkladanie ponúk**

Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk stanovenej obstarávateľom.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady v zmysle bodu 5 tejto Výzvy na predloženie ponuky. V Prípade, že zaradený záujemca predloží listinnú ponuku, obstarávateľ na ňu nebude prihliadať.
  2. Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť obstarávateľovi určené plnenie pri dodržaní podmienok stanovených obstarávateľom bez určovania svojich osobitných podmienok.
  3. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči obstarávateľovi, a to aj v prípade, že obstarávateľ neprijme ani jednu z predložených ponúk alebo zruší postup zadávania zákazky.

1. **Spôsob stanovenia ceny:**
   1. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách.
   2. V cene musia byť započítané všetky náklady uchádzača v zmysle zákona NR SR č. 18/1996 Z.z. o cenách v znení neskorších predpisov. Náklady, ktoré súvisia s dodávkou tovaru sú náklady za tovar, dopravu na miesto určenia, nakládka a vykládka tovaru, náklady na obalovú techniku a balenie, dovozné clá a pod. a primeraný zisk uchádzača. Jednotková cena uvádzaná v Prílohe č. 3 musí byť stanovená na dve desatinné miesta. Jednotkové ceny nesmú byť vyjadrené číslom „0“ ani záporným číslom.
   3. Ak uchádzač nie je platiteľom DPH, uvedie navrhovanú celkovú cenu.
   4. Skutočnosť, že nie je platiteľom DPH uchádzač výslovne uvedie v predloženej ponuke.
   5. Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.
   6. V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené v súlade s aktuálne platným právnym poriadkom Slovenskej republiky.
   7. Uchádzač stanoví svoju cenu na základe svojho slobodného rozhodnutia.
2. **Kritéria na vyhodnotenie ponúk:**
   1. **Kritérium na hodnotenie ponúk: Celková cena v EUR bez DPH.**

**Predložené ponuky budú vyhodnocované na základe vyššie uvedeného kritéria, t.j. Celková cena v EUR bez DPH, pričom celková cena predstavuje súčet jednotkových cien za dodávku všetkých požadovaných materiálov vynásobených množstvom toho ktorého materiálu uvedených v Prílohe č. 2 tejto Výzvy. Poradie uchádzačov sa zostaví vzostupne, pričom na prvom mieste v poradí sa umiestni ponuka s najnižšou Celkovou cenou v EUR bez DPH.**

Vyhodnotenie ponúk z hľadiska splnenia požiadaviek na predmet zákazky (tiež súhlas so zmluvnými podmienkami a posúdenie ceny) sa uskutoční po vyhodnotení ponúk na základe kritéria na vyhodnotenie ponúk, a to v prípade ponuky uchádzača, ktorá sa umiestnila na prvom mieste v poradí.

Obstarávateľ použije na vyhodnocovanie ponúk elektronickú aukciu v prípade, ak komisia pri vyhodnocovaní ponúk zistí, že na predbežnom 1. mieste sa nachádzajú dve (alebo viac ako dve) ponuky so zhodnou celkovou cenou. Postup realizácie elektronickej aukcie pri takejto situácií je bližšie popísaný v bode 13 tejto Výzvy.

1. **Zábezpeka ponúk:**

Nepožaduje sa.

1. **Jazyk ponuky**
   1. Zaradený záujemca predkladá ponuku v slovenskom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny. To neplatí pre doklady a dokumenty vyhotovené v českom jazyku a pre dokumenty, ktoré sú predložené za účelom preukázania parametrov vyjadriteľných/ definovaných všeobecne zaužívanými jednotkami (napr. kg, m, m3, atď.) Ponuka musí byť predložená v čitateľnej a reprodukovateľnej podobe. V prípade zistenia rozdielov medzi slovenským úradným prekladom a znením v cudzom jazyku, bude mať prednosť znenie v slovenskom úradnom preklade.
2. **Otváranie ponúk**
   1. Otváranie ponúk sa uskutoční elektronicky a v zmysle § 61 ods. 4 ZVO bude otváranie ponúk neverejné a údaje z otvárania ponúk obstarávateľ nezverejní a ani nebude posielať uchádzačom zápisnicu z otvárania ponúk.
3. **Vyhodnotenie ponúk**
   1. Vyhodnotenie ponúk z hľadiska splnenia požiadaviek na predmet zákazky (tiež súhlas so všeobecnými zmluvnými podmienkami ) sa uskutoční po vyhodnotení ponúk na základe kritéria na vyhodnotenie ponúk, a to v prípade ponuky uchádzača, ktorý sa umiestnil na prvom mieste v poradí.
   2. Obstarávateľ použije na vyhodnocovanie ponúk elektronickú aukciu len v prípade, ak komisia pri vyhodnocovaní ponúk zistí, že na predbežnom 1. mieste sa nachádzajú dve (alebo viac ako dve) ponuky so zhodnou celkovou cenou. Postup realizácie elektronickej aukcie pri takejto situácii je bližšie popísaný v bode 13 tejto Výzvy.
4. **Elektronická aukcie** 
   1. V prípade, ak sa pri vyhodnocovaní ponúk zistí, že na predbežnom prvom mieste sa nachádzajú dve alebo viac ako dve ponuky (zhodné najnižšie celkové ceny dvoch alebo viacerých ponúk) so zhodnou celkovou cenou, obstarávateľ vyzve týchto uchádzačov na účasť v elektronickej aukcii v súlade s § 54 ods. 7 ZVO, predmetom ktorej bude ponúknutie nižších jednotkových cien definovaných položiek v Prílohe č. 3 tejto Výzvy. Podrobnosti o priebehu elektronickej aukcie budú bližšie špecifikované vo výzve na účasť v elektronickej aukcii, pričom:
      * + prvky (položky) elektronickej aukcie, budú všetky položky, ktorých hodnoty sú predmetom ponuky uchádzača, t.j. všetky položky a množstvá uvedené v Prílohe č. 3 tejto Výzvy;
        + vstupné ceny na začiatku aukcie budú jednotkové ceny v EUR bez DPH jednotlivých položiek v zmysle Prílohy č. 2, uvedených v ponuke uchádzača;
        + minimálny krok zníženia ceny bude pre každú položku 1% z aktuálnej ceny položky uchádzača;
        + aukčné kolo sa začne a skončí v termínoch uvedených vo Výzve na účasť v elektronickej aukcii (aukcia bude ukončená automaticky, ak nedôjde k jej predlžovaniu, uplynutím časového limitu 30 minút, koniec aukcie sa môže predĺžiť v prípade predkladania nových cien teda pri akejkoľvek zmene ceny, v posledných 2 minútach trvania elektronickej aukcie vždy o ďalšie 2 minúty).
   2. Predložením nových cien v elektronickej aukcii systém pre elektronickú aukciu zostaví poradie ponúk automatizovaným vyhodnotením podľa stanoveného kritéria. Počas trvania elektronickej aukcie uchádzači predkladajú nové ceny až do ukončenia elektronickej aukcie. Na základe výsledku elektronickej aukcie obstarávateľ vyhodnotí poradie ponúk podľa kritéria stanoveného v bode 8 tejto Výzvy.
5. **Informácia o výsledku vyhodnotenia ponúk a uzatvorenia zmluvného vzťahu**
   1. Obstarávateľ zašle uchádzačom informáciu o výsledku vyhodnotenia ponúk v súlade s § 55 zákona o verejnom obstarávaní. Obstarávateľ nebude v informácií o výsledku vyhodnotenia ponúk uvádzať informácie, ktoré by mohli zmariť budúcu čestnú hospodársku súťaž v zriadenom DNS (napr. nebude zverejňovať poradie ponúk s identifikáciou uchádzačov, okrem úspešného uchádzača). Obstarávateľ identifikuje úspešného uchádzača a uvedie výhody a charakteristiky jeho ponuky.
   2. Obstarávateľ súbežne s prijatím ponuky vyzve úspešného uchádzača na poskytnutie súčinnosti pred uzavretím zmluvného vzťahu. Úspešný uchádzač je povinný poskytnúť obstarávateľovi riadnu súčinnosť potrebnú pre uzavretie zmluvného vzťahu do desiatich pracovných dní od písomného vyzvania.
   3. Za poskytnutie riadnej súčinnosti potrebnej pre uzavretie zmluvného vzťahu sa považuje:

a) Predloženie zoznamu subdodávateľov, (jeho názov, sídlo, IČO, podiel akým sa bude podieľať na plnení predmetu zákazky); v prípade ak víťazný uchádzač pri plnení predmetu zákazky nebude využívať subdodávateľov, túto informáciu uvedie obstarávateľovi.

b) Predloženie čestného vyhlásenia (vzor v Prílohe č. 1 Čestné vyhlásenia), že neexistuje prekážka v uzatvorení zmluvného vzťahu podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022 (skutočnosti vo vzťahu k osobám uvedeným na sankčných zoznamoch podľa príslušných nariadení) v súlade s metodickým dokumentom zverejnením dňa 04.10.2022 na stránke Úradu pre verejného obstarávanie, bod 11 a 12. Predovšetkým, že spoločnosť:

i) nie je ruským štátnym príslušníkom ani fyzickou alebo právnickou osobou, subjektom alebo orgánom sídliacim v Rusku,

ii) nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v predchádzajúcom písmene a) tohto odseku;

iii) nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v predchádzajúcich písmenách a) alebo b) tohto odseku,

* 1. Za poskytnutie riadnej súčinnosti potrebnej pre vystavenie objednávky sa budú považovať aj nasledovné doklady (podľa výsledku vyhodnotenia ponúk):

a) Ak úspešný uchádzač má povinnosť zapisovať sa do registra partnerov verejného sektora a nie je zapísaný v registri partnerov verejného sektora predloží právoplatný zápis do registra partnerov verejného sektora v zmysle zákona č. 315/2016 Z. z. . Tento zápis sa vzťahuje na všetky osoby podľa § 11 zákona o verejnom obstarávaní v nadväznosti na zák. č. 315/2016 Z. z., (t.j. na uchádzača samotného), a to aj vo vzťahu k subdodávateľom, na ktorých sa podľa citovaného zákona táto povinnosť vzťahuje (t.j. na subdodávateľov, ktorých plnenie bude presahovať 100.000 EUR bez DPH);

* 1. Uchádzač berie na vedomie, že podľa § 11 zákona o verejnom obstarávaní a o zmene a doplnení niektorých zákonov, obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je osoba uvedená v § 11 ods. 1 písm. c) zákona o verejnom obstarávaní a uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písmena c) zákona o verejnom obstarávaní.
  2. Obstarávateľ apeluje na uchádzačov, aby pristúpili zodpovedne k poskytnutiu súčinnosti potrebnej na uzatvorenie zmluvy, najmä, aby včas zabezpečili registráciu do Registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a to vo vzťahu k sebe ako zmluvnej strane a zároveň vo vzťahu k subdodávateľom, ak sa na uchádzača (resp. subdodávateľa) táto povinnosť vzťahuje. Obstarávateľ si dovoľuje dať do pozornosti úspešnému uchádzačovi povinnosť verifikácie / overenia konečného užívateľa výhod podľa § 11 ods. 2 písm. d) zákona č. 315/2016 Z.z.

1. **Zrušenie postupu** 
   1. Obstarávateľ má právo zrušiť verejné obstarávanie podľa ustanovenia § 57 ods. 1 a 2 zákona o verejnom obstarávaní.
2. **Ďalšie informácie:** 
   1. Informatívny odkaz na oznámenie o vyhlásení verejného obstarávania, ktorým obstarávateľ vytvoril dynamický nákupný systém a v ktorom sú uvedené podmienky účasti na zaradenie do DNS: <https://ted.europa.eu/udl?uri=TED:NOTICE:390431-2022:TEXT:SK:HTML>

V Košiciach, dňa 02.07.2025 v.r.

-------------------------------------

Ing. Martin Štefanko

Vedúci oddelenia logistiky

**Prílohy:**

1. Príloha č. 1 Čestné vyhlásenia
2. Príloha č. 2 Cenový návrh na plnenie kritérií
3. Príloha č. 3 Všeobecné zmluvné podmienky
4. Príloha č. 4 Informatívna objednávka